La primera càtedra conjunta de les Universitats d'Alacant i València veu la llum a Ontinyent. Actualitat Universitària\nLa primera càtedra conjunta de les .. i València veu la llum a Ontinyent\nLes dues universitats, l’Ajuntament, Caixa Ontinyent i Eset Espanya signen el conveni per crear una càtedra “d’innovació i configuració de territoris intel·ligents”\nOntinyent. Dijous 10 de març del 2016\nLa primera càtedra conjunta de les Universitats de València i Alacant ja és una realitat, i veu la llum a Ontinyent. Els rectors de les dues universitats, Esteban Morcillo i Manuel Palomar; l’alcalde d’Ontinyent, Jorge Rodríguez; el director general de Caixa Ontinyent, Vicente Penadés; i el gerent d’Eset Espanya, Vicente Coll, han signat el conveni que permet posar en marxa la “Càtedra Universitària Ajuntament d’Ontinyent-Caixa Ontinyent-Eset per a la innovació i configuració de territoris intel·ligents”.\nEs tracta d’una càtedra radicada al Campus d’Ontinyent, que tindrà una dotació de 30.000 euros anuals per a activitats, i que estarà codirigida pels professors Vicente Cerverón (UV) i Josep Antoni Ybarra (UA).\nSegons s’exposa en el document, l’acord respon a les inquietuds comunes de totes les entitats implicades per a fomentar la innovació i una emprenedoria territorial integrada “que faça compatible la competitivitat econòmica, el benestar social, la sostenibilitat ambiental i la disminució dels desequilibris territorials”.\nManuel Palomar ha destacat que la càtedra “permet generar sinergies entre las universitats i el teixit productiu amb l’objectiu de treballar una estructura estable destinada a l’estudi, l’aplicació i la divulgació dels processos relacionats amb els territoris intel·ligents”, tot amb un caràcter pioner que també coincidia a destacar Esteban Morcillo, qui incidia que “aquesta càtedra té com a raó de ser respondre les necessitats del territori d’Ontinyent, i innovar entre totes les parts implicades per constituir un territori intel·ligent”, remarcava.\nL’alcalde d’Ontinyent, Jorge Rodríguez, manifestava que amb aquest acord “demostrem novament que junts som més i que la unió fa la força, i donem un nou pas al projecte ‘Ontinyent, Ciutat Universitària’ que vam encetar l’any 2011 amb l’ajuda de la UV i Caixa Ontinyent. Amb la càtedra aconseguim una estructura acadèmica estable destinada a estudiar les capacitats innovadores del nostre territori, i reunir un grup d’investigadors per dissenyar i desenvolupar un pla per a la innovació social i empresarial que convertisca Ontinyent i el seu entorn en un espai més competitiu, modern i intel·ligent”, destacava.\nDes d’Eset Espanya, Vicent Coll mostrava el seu agraïment “perquè s’haja tingut en compte la nostra empresa per a un projecte tan important per a la ciutat, ja que nosaltres sempre estarem disposats a fer el que siga per Ontinyent”; mentre que Vicent Penadés incidia que aquest acord “encaixa perfectament dins de les línies estratègiques de la nostra obra social, per a revertir els beneficis que obtinguem allà on són generats”.\nEl director general de Caixa Ontinyent, que mostrava la predisposició de l’entitat “a aportar els nostres coneixements sobre economia”, feia una al·lusió especial al paper desenvolupat per l’alcalde d’Ontinyent: “Jorge Rodríguez que ha sigut el Bosón de Higgs que ens ha unit a tots, un a un, i ha aconseguit portar el lideratge d’aquest projecte, per la qual cosa li donem l’enhorabona”, concloïa.\nLa càtedra preveu la realització d’activitats formatives, culturals, d’investigació i de projecció universitària orientades al coneixement i la difusió permanent del desenvolupament territorial d’Ontinyent, i en particular, de la innovació, com ara investigacions; jornades i cursos de formació; publicacions i exposicions; premis; conferències; publicacions, o promoció de trobades nacionals i internacionals d’experts sobre temes d’interès, entre d’altres. A més a més, s’estableix la creació d’una comissió mixta per al compliment dels compromisos i el seguiment de la marxa del conveni, formada per representants de totes les entitats implicade


Protest Lovin 19 Negre comprar i ofertes a Xtremeinn\nDescripció Protest Lovin 19\nPresentant el preciós bikini Lovin 19 triangle per Protest.\nAquest biquini triangle està fabricat amb un teixit de color sòlid amb bells detalls brodats a la part superior del bikini i al voltant de la cintura.\nHi ha llaços als costats dels fons del bikini.\nHi ha unes tasses d'escuma extraïbles a la part superior del bikini quan vulgueu un suport addicional.\nUn bikini preciós amb un ambient de festa, el Lovin 19 by Protest.\nMaterial: 80% de poliamida, 20% de elastà.\nA xtremeinn estem especialitzats en la venda de productes de esports extrems de molt alta qualitat perquè puguis practicar esport de manera segura i confortable. Estàs interessat en comprar Protest Lovin 19? Estàs de sort, ja que al catàleg de Roba dona i a la categoria de Banyadors de xtremeinn, t’oferim aquest producte i molts d’altres de esports extrems que poden completar la teva compra. Fes la compra avui mateix i rep-ho a casa en molts pocs dies!\nCaracterístiques Protest Lovin 19\nSostenibilitat Protest Lovin 19\n$ 41.61 $27.49


Palafolls reaprofita fins a 1.700 tones de residus de rebuig en els darrers mesos per generar energia | Ràdio Palafolls\nHome Medi Ambient Palafolls reaprofita fins a 1.700 tones de residus de rebuig en els darrers mesos per generar energia\nSegons dades publicades pel Consorci per al Tractament de Residus Sòlids Urbans del Maresme, entre el període de gener a maig es van recollir a Palafolls un total de més de 1.691 tones de fracció resta, entre les quals hi ha materials recuperables.\nUn cop entren a planta, es fa un procés de triatge, d’on es recuperen els materials que són susceptibles de revalorització.\nSegons les dades publicades pel consorci, del total de les tones que van registrar-se aquests primers 5 mesos de l’any, gairebé la meitat corresponen a fracció no reciclable dels residus.\nAixò és pràcticament un 46% del total de residus del rebuig, i que traduït en xifres són més de 775 tones.\nPer altra banda, un 45% del que sorgeix del triatge és matèria orgànica recuperada, en total més de 761 tones, mentre que hi ha un 9,15% restant que correspon a materials recuperats, en total més de 154 tones.\nD’aquests, la majoria de tones són de paper i cartró –més de 35 tones-, seguit del film –amb 25,60– i la ferralla –també 25 tones–. També es recupera plàstic PET provinent d’envasos –unes 21 tones–, i en menys mesura mix de plàstics, vidre, bricks, metalls no fèrrics i polietilè.\nTotes 3 parts de la fracció resta, sigui reciclable o no, s’utilitza per a la producció energètica, bé sigui amb la incineració en el cas de la fracció no reciclable per produir energia elèctrica o bé amb la producció de biogàs en el cas de la matèria orgànica.\nCarles Salesa és el director del Consorci per al Tractament de Residus Sòlids Urbans del Maresme.\nA la planta del Consorci per al Tractament de Residus Sòlids Urbans del Maresme es dóna cobertura a la gestió de la fracció resta de les comarques del Maresme i del Vallès Oriental, donant servei a pràcticament 1 milió d’habitants en total.\nAixò es tradueix en unes 30.000 llars, que tenen energia elèctrica gràcies al reaprofitament energètic que es fa des del Consorci.\nMalgrat posa sobre la taula el futur de les mines de Can Palomeres


Preguntes freqüents | Emprender es posible - FPdGi\nQüestions genèriques identificades\nQuins beneficis aporta registrar-se a la plataforma Emprendre és Possible?\nPermet definir i construir la idea a partir d’un model metodològic que preveu tots els àmbits que cal tenir en compte en una iniciativa emprenedora.\nFa possible un assessorament personalitzat per part de la FPdGi si l’autor de la iniciativa ho desitja.\nOfereix la possibilitat de publicar la iniciativa al market place per a la recerca de finançament.\nQuè passa amb els drets de propietat de la meva iniciativa?\nL’autor de la iniciativa sempre té tots els drets sobre la seva iniciativa, independentment del fet que demani assessorament o no.\nQui pot consultar la meva iniciativa?\nLa iniciativa només és analitzada per la FpdGi si ho demana explícitament el seu autor.\nL’únic contingut que és públic és la informació que l’emprenedor vol mostrar al market place d’iniciatives.\nQuina funció té el market place d’iniciatives?\nEl market place pretén ser un punt de trobada entre emprenedors i finançadors.\nL’altre gran objectiu del market place és la co-creació, que ha de facilitar la unió i l’establiment de sinergies entre iniciatives diferents.\nQuina part de la meva iniciativa és visible per als altres?\nEl nom de la iniciativa.\nLa imatge o icona de la iniciativa.\nLa descripció que s’introdueix en el camp específic de publicació d’informació al market place.\nCom puc rebre assessorament personalitzat?\nL’assessorament personalitzat es rep quan es crea una iniciativa de manera personalitzada i en l’últim pas s’especifica que s’analitzi la iniciativa.\nL’any 2010 Alex Osterwalder va dissenyar el Business Model Canvas. El Business Model Canvas constitueix una eina essencial per crear models de negoci. Descriu diferents aspectes de la idea de negoci necessaris per al funcionament correcte del projecte.\nL’eina no és sinó un llenç amb diferents apartats interrelacionats entre si que cobreixen tots els aspectes bàsics d’un negoci: segments de clients, proposta de valor, canals, relació amb els clients, fonts d’ingressos, recursos clau, activitats clau, socis clau i estructura de costos.\nQuè és un business plan/model de negoci?\nÉs el full de ruta de la iniciativa en què s’especifiquen de manera detallada tots els aspectes relacionats amb aquesta (mercat objectiu, valor diferencial, esforç necessari per dur a terme la iniciativa, projecció de vendes, necessitats de finançament, riscos assumits, etc.).\nCom puc enviar la meva iniciativa?\nPer crear la teva iniciativa de manera personalitzada, el primer pas és registrar-te a la plataforma Emprendre és Possible.\nEl segon pas és accedir, a la part d’utilitats, a «Defineix la teva idea»; així podràs construir pas a pas la teva iniciativa basant-te en una metodologia.\nCom puc obtenir finançament per a la meva iniciativa?\nPots publicar la teva iniciativa al market place perquè sigui visible per als possibles finançadors.\nDins del servei de finançament pots:\n• obtenir tota la informació sobre els ajuts públics oberts;\n• consultar en el menú de la dreta els diferents mecanismes de\nfinançament bancari, àngels inversors i micromecenatge.\nLa co-creació és la unió o fusió de dues o més iniciatives per a la creació d’un producte o servei nou.\nQüestions específiques del model Canvas\nQuè significa clients interrelacionats?\nVol dir que diferents segments de clients als quals s’adreça la iniciativa poden tenir alguna relació i/o dependència directa o indirecta.\nQuè significa pain statement?\nEs refereix a la problemàtica/necessitat que pretén resoldre la iniciativa.\nEnfocament de negoci al cost.\nOrientació a la millora interna i l’optimització màxima del procés productiu per generar un producte amb els costos de mercat més baixos possibles.\nEnfocament de negoci al valor.\nOrientació a la generació de nous productes i serveis per satisfer les necessitats del mercat.\nQuè són costos fixos?\nSón els costos que es repeteixen amb certa periodicitat i de manera constant, com ara les nòmines o el lloguer d’equips i instal·lacions.\nQuè són costos variables?\nSón els costos que varien segons el nivell de producció o activitat de la companyia.\nEn un supermercat, els caixers són un cost variable, perquè els gerents poden ajustar fàcilment les hores que treballen per adequar-les al nombre de compradors que van al local.


Justícia i Pau - El dret a un habitatge digne\nEl 17 de desembre de 1985, l'Organització de Nacions Unides va establir el dia Mundial de l'Hàbitat amb l'objectiu d'exhortar els governs a prioritzar els programes de desenvolupament i assistència en l'esfera dels assentaments humans como a mitjà per promoure el desenvolupament econòmic i social.\nA la resolució es recorda els esforços realitzats per promoure programes i ajudes econòmiques, i s’insta la comunitat internacional a considerar la possibilitat d'adoptar estratègies creditícies més flexibles per als projectes i programes d'assentaments humans.\nLa Declaració Universal de Drets Humans de 1948 reconeix el dret de tota persona a un nivell de vida adequat que li asseguri l'habitatge (art. 25), i també la Convenció de Drets dels Infants de 1989 estableix que els estats han de prendre les mesures apropiades per assegurar als infants una vida digna, principalment pel que fa a la nutrició, el vestit i l'habitatge (art. 27).\nEn l'ordre intern, la Constitució Espanyola, en l'art. 47, i l'Estatut d'Autonomia de Catalunya, en l'art. 26, reconeixen el dret a l'habitatge digne de les persones que viuen al país. I també diverses normes tracten el tema de l'habitatge per assegurar que tot ciutadà en tingui.\nMalgrat la diversa normativa, la manca d'habitatge és una qüestió que afecta milers de persones en el nostre país. És notícia habitual el desnonament de famílies per manca de pagament de les hipoteques o dels lloguers. Les famílies desnonades queden en una delicada situació social i personal.\nHem de tenir en comte que l'habitatge no és només un lloc on resguardar-se del fred o de la pluja. L'habitatge és la casa on les persones i les famílies desenvolupen la seva vida, on guarden el seu secret, la seva intimitat. Fer fora algú de casa seva suposa fer-li perdre la intimitat familiar i el seu entorn social. Per a un infant suposa també perdre les seves arrels socials, ja que la seva experiència del món se situa en el barri on viu.\nÉs cert que el procés judicial de desnonament d'una família s'inicia a causa de no haver complert el seu compromís de pagar el lloguer o el préstec. Aquí entren en col·lisió uns altres drets: el de cobrament del deute i el de propietat.\nDavant d'aquestes circumstàncies, la societat organitzada ha d'assegurar el respecte als drets de totes les persones.\nNingú ha de quedar lliure de complir els seus compromisos, però tampoc ningú no s'ha de quedar vivint al carrer per haver perdut l'habitatge, i ningú s'ha de trobar exclòs de la societat per un deute.\nEl risc que pateixen els infants en perdre la seva casa amb "tot" el que això comporta és greu. Perdre la seguretat i la confiança en el seu entorn més proper els pot marcar negativament per sempre. La Convenció de Drets dels Infants, ja citada, en el seu article 3 estableix que, en totes les actuacions fetes per les institucions públiques o privades que afectin un infant, s'haurà de tenir en comte el seu interès superior. No hi ha dubte que en un desnonament que afecta uns infants no s'ha respectat el seu benestar.\nAquí pot entrar en col•lisió el dret del propietari i el dret que té tota persona a un habitatge digne. Però, arribat el cas, haurem d'afegir el respecte a l'interès superior de l'infant. Aquest és un dret dels infants, però també és una obligació dels adults individualment i de la societat col·lectivament. Tots tenim l'obligació de protegir la infància de qualsevol risc i de procurar que tingui tots aquells elements materials i espirituals que li permetin desenvolupar-se amb normalitat, com diu la Declaració de Drets de la Infància de Ginebra, de 1924, en el seu article 1. Sens dubte, l'habitatge és un element material importantíssim.\nTambé els tribunals de justícia s'han manifestat al respecte en suspendre les execucions dels desnonaments en aquells casos en què a l'habitatge hi hagués infants, precisament per protegir el seu interès superior, i instant les administracions de l'àmbit social a proporcionar a la família un habitatge digne.\nEn resum, la societat ha de protegir els drets més elementals de les persones, assegurant una vida digna fins i tot a les capes més humils o més fràgils de la població.\nXavier Puigdollers membre de la Comissió Habitatge Digne i membre de la Comissió de la Infància.


Els 40 anys dels Clicks al Museu del Gas de la Fundació Gas Natural Fenosa - Fundación Naturgy\nInici / Actualitat / Educació i divulgació / Els 40 anys dels Clicks al Museu del Gas de la Fundació Gas Natural Fenosa\nDel 8 al 22 de maig, el Museu del Gas de la Fundació Gas Natural Fenosa, amb la col·laboració de l'associació “Som Clicks”, presenta una exposició d'aquestes famoses figures ambientada en l'edat mitjana, en l'ocasió de la Fira Medievalia de Sabadell. La mostra estarà formada per tres grans diorames, on els Clicks ocuparan les sales i intervindran les vitrines del museu.\nEls Clicks van néixer el 1974 a Zindorf, Alemanya, amb l'objectiu de crear una joguina atractiva per als nens a partir de l'abaratiment dels costos del plàstic en plena crisi del petroli. El resultat van ser aquestes figures icòniques de 7,5 centímetres d'alçària, inspirades en els dibuixos dels més petits, de fisonomia simple, ulls i cap grans, i amb un gran somriure. Des del seu naixement, s'han creat prop de 4.000 personatges diferents.\nEl 14 i el 15 de maig, durant la Fira Medievalia, i el 21 i el 22 de maig, durant les celebracions del Dia i la Nit dels Museus, el Museu del Gas oferirà jornades de portes obertes a l'exposició. A més, en ocasió de la celebració dels 40 anys de l'arribada d'aquestes joguines a Espanya, l'equipament cultural de la Fundació Gas Natural Fenosa convida tots els que aquest any en fan 40 a publicar a les xarxes socials del Museu una fotografia amb la seva figureta preferida.\nPreu: 3 €. Entrada reduïda: 2 €. Gratuïta el 14, el 15, el 21 i el 22 de maig.\nHoraris especials: de dimarts a dissabte de 10 a 20 h. Diumenges i dilluns 9 i 16 de maig obert de 10 a 14 h.\nEtiquetes: Celebracions, Concursos, Exposicions, Tecnologia


Unique Apartment Florence Florència Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nUnique Apartment FlorenceApartamentPiazza Mercato Centrale 8, Centre Històric, Florència, Itàlia, 50123 - Veure al mapaNotable7,3Basada en43comentarisUnique Apartment FlorenceVeure més fotosVeure més fotosVeure totes les 27 fotos\nBen situat a la els paisatges, compres, la cultura area de Florència ciutat, Unique Apartment Florence us proporcionarà el millor lloc per a un merescut descans. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Florència. L'hotel ofereix habitació familiar, àrea de fumadors per garantir el més gran comfort possible als seus clients. L'ambient de Unique Apartment Florence es reflexa en cada habitació. calefacció, ventilador, aparell de televisió LCD/pantalla de plasma, nevera, plat de dutxa són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Unique Apartment Florence no troba competidors en cap categoria.


IB3 | Gairebé 300 persones ja han visitat la Cova de s’Aigua de Ciutadella els primers quatre dies\nPortada > societat > Gairebé 300 persones ja han visitat la Cova de s’Aigua de Ciutadella els primers quatre dies\nGairebé 300 persones ja han visitat la Cova de s’Aigua de Ciutadella els primers quatre dies\nEl grup municipal Ciutadans demana que s'ampliï el període de visites gratuïtes fins el 30 de juny\nEn els primers quatre dies de visites, 280 persones han tingut ja el privilegi de contemplar el llac subterrani que feia 10 anys que es preparava per obrir-lo al públic. De moment, les sensacions són totes positives. El que més ha sorprès són les dimensions de la cova.\nEls grups són de set persones, la meitat de la capacitat de la cova per les restriccions sanitàries. I la visita dura tres quarts d’hora. Des del primer d’abril al 31 de maig hi passaran les 3.000 persones que van exhaurir les entrades gratuïtes en 5 hores.\nLa cova té 2.500 metres quadrats i més de 4.000 anys d’història. Des que es va urbanitzar la zona on es troba, servia d’abocador de deixalles. Els dos guies turístics expliquen també el costós procés d’adequació perquè fossin visitables.\nLa cova de s’Aigua és la primera de l’Estat d’explotació 100 per cent pública. El grup municipal de Ciutadans a Ciutadella demana que el període de visites gratuïtes d’extengui fins al 30 de juny a causa de l’elevada demanda dels residents.


El poriol allargat (Actenodia billbergi) – APAEMA\nEl poriol allargat (Actenodia billbergi)\nEn aquest article parlarem d’un insecte que no surt reflectit a les publicacions agronòmiques com a plaga ni se’l considera massa perjudicial, però que pot tenir puntes d’incidència alta per alguns cultius i plantes arbustives. Es tracta d’Actenodia billbergi, sense nom popular concret, descrit com el poriol allargat, similar al poriol rodó beneficiós (Coccinella septempuntaca), però amb un paper al camp molt diferent.\nÉs un coleòpter de la família Meloidae, altres representants de la qual també incideixen negativament sobre els cultius arbrats. Aquests escarabats fitòfags solen actuar en banda, acumulats a arbres concrets (sobretot mata) d’on efectuen incursions als arbres que li són més atractius. Roseguen les fulles més noves dels brots de l’any, ocasionant el retard en el creixement de l’arbre i debilitant el seu vigor. Si l’arbre és jove i aquella és la primera treta, s’ha de vigilar molt aquest insecte o li aturarà la vegetació i el bon desenvolupament futur. El mateix passa per quan s’ha fet un canvi varietal i els empelts comencen a créixer.\nAfecta gran part dels fruiters: albercoquer, ametler, melicotoner, vinya o cirerer. I també a mata, alzina, roser, etc.\nAquest insecte, i els similars a ell que provoquen el mateix mal, estan molt generalitzats, amplament difsos pel medi, i no se’ls han observat contraris naturals específics. Hem de suposar que els ocells i els depredadors comuns afecten el poriol, però no poden aturar l’explosió poblacional a sortida d’hivern. Un que els observa en dia càlid de sol se sent empès a reflexionar sobre la seva natura excessiva, volant d’un brot a un altre de forma nerviosa, menjant i copulant a la vegada (de fet, l’únic nom que li sabem és el de «boixador»).\nCom a primera mesura recomanam vigilar les mates properes, atesa la marcada preferència per elles. Si detectam altes poblacions en aquestes, tenim una oportunitat de control abans que arribin als cultius.\nProtecció de les brotades amb productes repel·lents a base d’extractes naturals: llet passada, pebres coents, ruda, alls i ceba macerats. Pot ser efectiu però s’ha de ser molt constant i aplicar cada 2 o 3 dies.\nTractament amb extracte de donzell al 10% sobre l’insecte. Segons creença popular li provoca un efecte de suspensió d’activitat fora matar-lo. Des d’APAEMA vam fer un petit assaig a unes vinyes prou afectades, i tot i que la població va desaparèixer molt significativament, ens faltes més elements per confirmar el paper del donzell. De totes maneres, una incidència hi és, i és un tractament innocu. (Com fer l’extracció: emprar tija i fulla a primavera, 1 kg planta fresca en 10 litres d’aigua de pluja; posar a macerar un mínim de cinc dies. Si es té pressa, feu una infusió: encalentir i aturar foc abans que comenci a bullir, deixar reposar i que refredi. Tractar entre 1 i 2 hores després. No es pot guardar. Com hem dit, diluir al 10%. Afegir un mullant tipus oli parafínic).\nTambé es pot fer un tractament amb piretrina a l’1%. Com a mesura darrera si els arbres es troben en perill o per frenar la població. Es fa sobre l’insecte i és molt efectiu. El problema és que xerram d’un insecticida no específic que afecta la fauna auxiliar, el més semblant a un tractament convencional. A més, pocs dies després s’ha de repetir per eliminar els nous individus que van apareixent.\nEn Pere Mayol, de Vedella des Caparó, és un home que transmet serenor. Després de vint-i-cinc anys de feina a l’aeroport, la crisi del 2008 el va fer tornar a les seves arrels i dedicar-se exclusivament a foravila amb ramaderia extensiva. De llavors ençà no ha amollat i ha anat fent créixer el ramat sense […]\nÉs un fet que els arbres secans de moltes zones de les Illes, especialment els ametlers, s’estan morint. En relativament pocs anys hem passat de contemplar arbres esponerosos a veure’n només el seu esquelet. Es tracta d’una pèrdua productiva i estètica, a més de funcional, ja que és prou conegut que els arbres (parlaré d’arbres […]\nAbans que comencés la verema vam pegar un bot fins a la Finca Sa Fiola, per xerrar amb en Pep Rodríguez vinyòvol i vinyater del projecte Soca-Rel. Fa més de 30 anys que fa feines a foravila. Sempre ha prioritzat la cura absoluta de la fertilitat del sòl, l’ús de varietats locals i transformar les collites en productes […]


Amb els paisatges i l'obra del genial Salvador Dalí inicies el darrer tram del Grand Tour de Catalunya. Coneixeràs els ancestrals mètodes de salaó, caminaràs per camins de ronda de la Costa Brava i contemplaràs l'arquitectura modernista a les localitats del litoral del Maresme. El final del camí serà a la ciutat de Barcelona.\nETAPA 1: L'Empordà de Dalí\nComença la primera etapa amb una immersió en el triangle dalinià format pel Museu Dalí de Figueres, la Casa Salvador Dalí, a Portlligat, i el castell Gala Dalí, a Púbol. Seguint cap al nord, desplega el seus encants el Parc Natural del Cap de Creus. Per explorar la seva bellesa marina pots fer submarinisme, snorkel o una ruta en caiac.\nLa ruta avança i els paisatges del parc natural i de les vinyes de la DO Empordà t'acompanyen fins al monestir romànic de Sant Pere de Rodes, la següent aturada. A continuació, t'espera a Cadaqués la visita a la Casa Dalí de Portlligat. Des d'allà enfiles cap a les ruïnes d'Empúries, les úniques de la península Ibèrica on conviuen les restes d'una ciutat grega i una de romana.\nETAPA 2: Etapa marinera i medieval\nLa costa del Montgrí-Illes Medes és l'inici d'etapa. A l'Estació Nàutica l'Estartit- Illes Medes organitzen rutes en caiac per descobrir el litoral, ple de coves per explorar. Et trasllades cap a l'interior, on t'esperen els petits pobles amb encant de l'Empordanet. Fas una ruta en burricleta (bicicleta elèctrica) per descobrir-los que et porta a Pals, Peratallada i la Bisbal d'Empordà.\nT'acostes fins a Palafrugell, on la visita a la Fundació Josep Pla, casa natal de l'escriptor, és obligada. És la pausa prèvia abans d'acabar la jornada amb un taller de cuina a l'Espai del Peix de Palamós, per aprendre a preparar l'arròs de Pals i la gamba vermella de Palamós.\nETAPA 3: El litoral de la Costa Brava\nComença el dia a Tossa de Mar fent el camí de ronda que arriba al Mirador de Sant Jaume, amb unes vistes espectaculars al recinte emmurallat de la vila. Reprens la marxa en direcció a Girona, però et desvies lleugerament per passejar pels Jardins renaixentistes de Santa Clotide de Lloret de Mar i els de Marimurtra a Blanes.\nJa a Girona camines tranquil·lament pel barri vell, per carrers i places carregats de llegendes, amb moltes esglésies romàniques i gòtiques. Visites la catedral, un dels escenaris de la sèrie Joc de trons, i segueixes el rastre de l'herència jueva de la ciutat passejant pel call i contemplant les cases sobre el riu Onyar.\nL'etapa té un darrer punt marcat al mapa: Els Hostalets d'en Bas, on admiraràs les seves cases tradicionals de fusta.\nETAPA 4: Dels boscos del Collsacabra al Montseny\nL'Espai Natural Protegit de Collsacabra s'estén per una escarpada zona de cingleres entre les comarques d'Osona, la Selva i la Garrotxa. La primera parada del dia és en un dels Pobles amb Encant, Rupit, amb el seu encisador conjunt de cases de pedra. I aprofitant que estàs per aquesta zona de Catalunya, també visites el poble de Tavertet, que t'ofereix unes grans panoràmiques del pantà de Sau.\nFas uns quilòmetres més de carretera per instal·lar el campament base a Vic. Aquesta ciutat mil·lenària transpira història i cultura per tots els racons, amb el temple romà del s. II o la catedral. No marxis sense tastar els seus embotits artesans locals, fuets i secallones.\nLa jornada acaba al Parc Natural del Montseny, un espai Reserva de la Biosfera, on fas senderisme per una ruta circular que recorre el cor del massís.\nETAPA 5: El Maresme indià i modernista\nDe les muntanyes del Montseny baixes a tocar del mar, a les viles marineres del Maresme. Les cases modernistes del segle XIX dels indians són les protagonistes de diverses rutes com la d'Arenys de Mar, on pots visitar també el Centre Salvador Espriu, dedicat al poeta noucentista. A Canet de Mar es troba la Casa-Museu de l'arquitecte modernista Lluís Domènech i Montaner, i a Mataró la casa Coll i Regàs del 1898, l'obra més representativa de Josep Puig i Cadafalch.\nDe camí a Barcelona t'atures a Alella per entaular-te i tastar un menú amb productes de la zona, com els pèsols de Sant Andreu de Llavaneres, les patates de Mataró o les mongetes del ganxet de Palafolls, maridats amb els vins blancs de la DO Alella.\nETAPA 6: Catedrals literàries i trencadís a Barcelona\nBarcelona marca el principi i el final d'aquest Grand Tour de Catalunya. Després d'explorar-la en el primer tram del recorregut, hi tornes per aprofundir en la seva essència. Només arribar a la ciutat fas la Ruta del Modernisme de Barcelona. Aquesta ruta recorre 120 edificis, com la Pedrera, el Recinte Modernista de Sant Pau o el Palau de la Música Catalana, obra d'arquitectes com Gaudí o Domènech i Montaner, entre d'altres. Continues amb un taller per aprendre la tècnica del trencadís, recurs ornamental característic del Modernisme.\nLes catedrals són un gran patrimoni cultural de la ciutat. Ofereixen al viatger experiències com un passeig literari pel barri del Born, amb la visita a la basílica de Santa Maria del Mar, protagonista de l'exitosa novel·la L'església del mar, d'Ildefonso Falcones, ambientada a la Barcelona del segle XIV, o conèixer la història de santa Eulàlia, la primera patrona de Barcelona, a través d'un recorregut per la catedral de Barcelona.\nETAPA 7: La posta de sol de Barcelona\nEl segon dia a Barcelona es posa en marxa amb bon regust. Passejaràs per algun dels seus 43 mercats, on venen productes frescos i de proximitat, que després se serveixen als restaurants amb estrelles Michelin de la ciutat. Arribaràs fins al barri pescador de la Barceloneta per gaudir dels cellers i l'ambient mariner, i visitaràs la confraria de pescadors.\nAcabes el dia i la ruta a bord d'un catamarà. Després de sortir del port despleguen les veles i silencien els motors. Aquesta gran aventura acaba amb el sol caient per l'horitzó al cel de Barcelona.\nAls paisatges que van inspirar Salvador Dalí comença el final del Grand Tour de Catalunya. Aquest darrer tram s’endinsa a la Costa Brava i va seguint el rastre de l’arquitectura modernista pel Maresme fins a arribar a Barcelona.\nEl tresor amagat del Ter, caic pel riu\nDescens fluvial amb caiac per les zones del Gironès i el Baix Empordà, un sector que forma part dels corredors biològics del mediterrani, de gran valor paisatgístic i amb un dels boscos riberencs més ben conservats de la regió.\nA la Casa Museu de Portlligat Salvador Dalí va emmarcar des de casa la badia de Portlligat: totes les estances tenen obertures de formes, mides i proporcions diferents que fan de marc del paisatge.\nVisita al Museu de l'Anxova i la Sal (MASLE) i a les fàbriques d'anxoves\nVisita al Museu de l'Anxova i de la Sal de l'Escala, que recull la història i la tradició pesquera de les costes catalanes, juntament amb la visita a alguna de les fàbriques d'anxoves, reconegudes mundialment.\nDe roca, pedra i mar, la via ferrada de la cala del Molí\nAventura Girona convida els amants de l'aventura a conèixer i gaudir de la via ferrada de la cala del Molí, l'única a Europa que dona cap al mar. Aquest fet, juntament amb la roca de granit taronja, la converteix en una de les vies ferrades més boniques.\nVisita guiada a càrrec d'un arqueòleg i historiador que revela els secrets més ocults de la història de Tossa de Mar, en un viatge cap al passat a través del patrimoni i el paisatge del litoral.\nImmersió en la ceràmica a la Bisbal d'Empordà\nImmersió en la ceràmica de la Bisbal d'Empordà amb quatre propostes per escollir. Unes activitats que fan possible conèixer de primera mà com s'elabora una de les ceràmiques més preuades amb visites guiades als tallers.\nkeyboard_arrow_down Propostes (10)\nhttps://www.barcelonaturisme.com reservas@barcelonaturisme.com 932 853 832\nPlade la Seu7Barcelona08002\nAventura Girona convida els amants de l'aventura a conèixer i gaudir de la via ferrada de la cala del Molí, l'única a Europa que dóna cap al mar que, juntament amb la roca de granit taronja, la converteixen en una de les vies ferrades més boniques.\nColomers / Costa Brava\nCarrerFrancesc Macià16Sant Jordi Desvalls17464\nCarrerNou60Caldes de Malavella17455\nVisita guiada a càrrec d'un arqueòleg i historiador que revela els secrets més profunds de la Tossa de Mar en un viatge cap al passat a través del patrimoni i paisatge del litoral.\nImmersió a la ceràmica a la Bisbal d’Empordà\nhttps://visitempordanet.com turisme@labisbal.cat 972 645 500\nCarrerAigüeta17Bisbal d'Empordà, la17100\nImmersió a la ceràmica de la Bisbal d'Empordà amb quatre propostes per escollir. Unes activitats que fan possible conèixer de primera mà com s'elabora una de les ceràmiques més preuades amb visites guiades als tallers.\nJuntament amb la ruta de l'Esquirol i la del Corb marí, la de la Guilla és un dels tres recorreguts que es poden seguir al parc natural, el qual convida a descobrir les diferents espècies de flora i fauna del lloc i delectar-se en la contemplació dels paisatges.\nPalafrugell, Palamós / Costa Brava\nhttps://www.viesverdes.cat/rutes_vies_verdes/ruta-del-tren-petit/ npiris@viesverdes.org 972 486 950\nRondaSant Antoni Maria Claret28A1Girona17002\nVies Verdes Girona convida a descobrir la Ruta del Tren Petit, la via verda que uneix Palamós i Palafrugell, anomenada així perquè passa per una part de l'antic recorregut del tren de via estreta d'aquest nom.\nRuta guiada de vela\nhttps://www.nauticescala.com helena.geis@nauticescala.com 972 770 016\nPortLa Clotas/nEscala, l'17130\nActivitat per gaudir de la Costa Brava des del mar amb una ruta guiada per aprendre a navegar amb vela lleugera gràcies al Club Nàutic l'Escala. Inclou instructor i material tècnic.\nhttps://www.visitlescala.com turisme@lescala.cat 972 770 603\nPlaçade les Escoles1Escala, l'17130\nVisita al Museu del Joguet de Catalunya a Figueres\nhttp://www.mjc.cat info@mjc.cat 972 504 585\nEl Museu del Joguet de Catalunya a Figueres proposa un viatge al món màgic dels joguets amb una exposició plena de jocs i joguines industrials de gran valor històric.\nkeyboard_arrow_down Recursos (13)\nBarcelona Port Tour, recorregut en veler\nMollde la Marina11Port Olímpic de BarcelonaBarcelona08005\nSortida en veler per descobrir els llocs més atractius de la costa barcelonina des del mar. Permet guiar el vaixell, banyar-se a alta mar i conèixer la història de la ciutat en parella, família o amb amics.\nVisita al Museu i concert de Blues MEAM\nhttps://www.meam.es info@meam.es 934 186 891\nCarrerBarra de Ferro5Barcelona08003\nTots els divendres a la tarda el Museu Europeu d'Art Modern (MEAM) presenta, en el marc de la programació d'activitats, el cicle Friday Blues, en el qual es fusiona l'art i la música. Es tracta d'una activitat adreçada a tots els públics.\nhttps://santpaubarcelona.org acabanas@fundaciosantpau.cat 935 565 594\nCarrerSant Antoni Maria Claret167Barcelona08025\nEl recinte modernista de Sant Pau ofereix una visita lliure amb el suport d'un plànol i l'ajuda del personal d'informació.\nGrand Tour de Catalunya. Tram 5. Tres persones passejant pel camí de Ronda, sobre les platges de Calella. (© Pere Duran)\nGrand Tour de Catalunya. Tram 5. Pati oval de La Pedrera, de l'arquitecte Antoni Gaudí, de nit i enfocat des del terra cap al cel. (© SOM Turisme)\nGrand Tour de Catalunya. Tram 5. Públic accedint a un dels concerts del Festival de Peralada que té lloc als jardins del castell. (© Pere Duran)\nGrand Tour de Catalunya. Tram 5. Jove contemplant el monestir de Sant Pere de Rodes, amb el mar Mediterrani de fons. (© La Guerrilla)\nGrand Tour de Catalunya. Tram 5. Senderistes als boscos de Santa Fe del Montseny. (© Albert Miro)\nGrand Tour de Catalunya. Tram 5. Sala de concerts del Palau de la Música de Barcelona, a l'any 2018. (© Oscar Rodbag)


Viure als "Masos" (Móra la Nova): Jornada Imago Mundi 2010 · Capitalisme i ciutadania, un món dels forts? · 25 de setembre a Móra la Nova\nJornada Imago Mundi 2010 · Capitalisme i ciutadania, un món dels forts? · 25 de setembre a Móra la Nova\nEl Centre d'Estudis de la Ribera d'Ebre organitza la 3a Jornada Imago Mundi el proper dissabte 25 de setembre al Casal Municipal de Móra la Nova.\nLa jornada d’enguany vol tractar la legitimitat ètic d’un sistema de valors basat en els principis del mercat lliure. De fet, la temàtica és de rabiosa actualitat en un món on la globalització sembla conseqüència de la consolidació d’uns complexos empresarials que es mouen amb l’única pretensió de maximitzar els seus beneficis, aliens a les conseqüències humanes i socials que es deriven d’aquesta actitud. Conscients de la complexitat de la temàtica intentarem, com ho hem fet en les altres edicions, que uns ponents de reconegut prestigi en la matèria ens ajudin a valorar el paper dels fonaments del capitalisme en l’orografia mundial actual, la seua legitimitat ètica i els conflictes de tota mena que se’n deriven.\nEn la jornada Imago Mundi 2010 també voldríem demanar-nos, entre altres coses, pel paper de la ciutadania en l’espai públic i com podem els ciutadans reconduir aquesta deriva del sistema econòmic. Capitalisme i ciutadania: un món dels forts?\n19.30 h Clausura a càrrec de la Sra. Teresa Tonda, regidora de Serveis socials de Móra la Nova, i del Sr. Francesc Sanahuja, cap de la Secció d’Impuls Social del CERE\nPublicat per Viure als "Masos" a 19:05\nTorna la Fira amb tota la seva activitat\nJornada Imago Mundi 2010 · Capitalisme i ciutadani...\nL’AMAC diu que l’informe d’Indústria ha estat fals...\nLa tarifa elèctrica en zones nuclears no s'abaixar...\nRebutgen la proposta per als serveis del CAP\nMés sòl industrial a l'Aldea, Alcanar i Móra la No...


Sanitat participa a la trobada interprofessi... - Govern.cat\nquery_builder 3 octubre 2003 16:27\nSanitat participa a la trobada interprofessional que tracta la multiculturalitat i hàbits de salut\nEl Coordinador de l’atenció sanitària per a la població immigrant a Catalunya, de l’Oficina de Cooperació Sanitària Internacional i Salut Migracional del Departament de Sanitat i Seguretat Social, Rafael Guayta, participarà aquest proper dilluns 6 d’octubre, al Cicle de Trobades Interprofessionals organitzat pel Col•legi de Farmacèutics de Barcelona i el Fòrum Barcelona 2004 que tractarà sobre multiculturalitat i hàbits de salut.\nLes trobades interprofessionals constitueixen espais de reflexió amb vocació transversal i multidisciplinar entre diferents col•lectius professionals al voltant de temes d’interès comú i relacionats amb els eixos programàtics del Fòrum: multiculturalitat, sostenibilitat i creació de condicions per a la pau.\nLa trobada de dilluns, que començarà a les 17.00 hores al Col•legi de Farmacèutics de Barcelona (c/ Girona 64-66), s’ha convocat amb el lema Societats noves, hàbits nous: efectes sobre la salut. I és en aquest sentit que la intervenció del doctor Guayta analitzarà l’impacte social i sanitari de la immigració a Catalunya: principals problemes de salut dels immigrants derivats del procés migratori i de les situacions de risc social; aspectes derivats de la comunicació trascultural en la relació professional sanitari-pacient en el marc de la diversitat, tant en la identificació de barreres com en les estratègies formatives per augmentar la competència dels professionals i les polítiques departamentals pel que fa a la salut migracional.\nActualment, els principals reptes sanitaris en matèria d’immigració són els de garantir l’accessibilitat als serveis sense trencar el principi d’equitat; la identificació dels problemes específics dels col•lectius nouvinguts, tenint en compte les condicions sanitàries del país d’origen i del propi fet migratori; el disseny d’estratègies i polítiques assistencials per a fer-hi front, i la formació dels professionals sanitaris, tant en la vessant purament tècnica, com en aquells aspectes derivats de la comunicació transcultural.\nEn aquesta mateixa trobada participaran també Abel Mariné, catedràtic de nutrició i bromatologia de la facultat de Farmàcia de la UB, que parlarà d’alimentació i interculturalitat; Claudi Cuchillo, president de Pharmaciens sans Frontière Comité International, que analitzarà el paper dels cooperants sanitaris; i Mary Ellen Colon, antropòloga cultural i màster en comunicació intercultural per la Universitat de Lafayette de Lousiana, que tractarà sobre el repte de la comunicació intercultural.


Comença el compte enrere per a la cimera dOslo — FundiPau\nComença el compte enrere per a la cimera dOslo\nEl proper 3 de desembre, començarà a Olso la cimera on sha de signar el Tractat Internacional per a la Prohibició de les Bombes de Dispersió. La Fundació per la Pau, juntament amb altres ONG, ha activat un comptador automàtic a la plana web amb el compte enrere fins linici de la trobada. I, si no ho has fet, encara et pots sumar al Tractat popular.\nNOTA DE PREMSA – Diumenge, 2 de novembre de 2008\nComença el compte enrere per a la firma a Oslo del Tractat Internacional per a la prohibició de les bombes de dispersió\nLas ONG esperen que el President J.L. Rodríguez Zapatero assisteixi a lacte protocol·lari el pròxim 3 de desembre\nQuan només falta un mes perquè més de mig centenar de països estampin la seva signatura en el Tractat Internacional per a la prohibició de les bombes de dispersió, la Fundació per la Pau, Greenpeace, Justicia i Pau i el Moviment per la Pau, han iniciat el compte enrere que finalitzarà el pròxim 3 de desembre. Aquest dia començarà a Oslo la cimera on se signarà el text amb els acords presos a la Conferència de Dublín del passat mes de maig. Aquest compte enrere quedarà simbòlicament representat en un comptador automàtic que estarà actiu en les respectives pàgines web de les organitzacions.\nEl passat mes de maig, 107 governs de tot el món van adoptar per consens un acord que prohibeix, a partir de lentrada en vigor del Tractat, la fabricació, ús, possessió, venda i transferències de les bombes de dispersió que causen un dany inacceptable a la població civil. Una vegada signat a Oslo, el Tractat necessitarà la posterior ratificació dun mínim de 30 estats per a la seva entrada en vigor.\nLes organitzacions celebren que el govern espanyol, malgrat certes vacil·lacions en la Conferència de Dublín, hagi donat un pas ferm i convençut que el va dur, el passat mes de juliol, a aprovar una moratòria unilateral sobre ús, producció, emmagatzematge, compra i transferències daquest tipus dexplosius. Lacord, que va ser presentat al Parlament per la Ministra Carme Chacón, contempla uns terminis i compromisos que, si es respecten, situaria el govern espanyol entre els països capdavanters a complir i implementar aquest procés, fins i tot abans dhaver-lo signat i ratificat formalment.\nEn sintonia amb aquests compromisos, les organitzacions esperen que sigui el propi President del govern, José Luís Rodríguez Zapatero, qui acudeixi a la capital noruega el pròxim 3 de desembre i que corrobori amb la seva signatura el compromís del govern espanyol en aquest procés de creació dun nou règim internacional en matèria de desarmament.\nLa Coalició Internacional contra les bombes de dispersió (CMC en les seves sigles en anglès) està desplegant una intensa activitat aquests últims mesos. Així, fins la cimera dOslo, sestan realitzant diverses Conferències regionals amb la intenció daconseguir que el màxim nombre de països estiguin presents a la capital noruega. Aquest és lobjectiu de les Conferències regionals de Sofia, Bulgària, Uganda i Laos i daltres que es faran, com la prevista a Equador o al Líban.\nLes bombes de dispersió són grans contenidors que, quan es llencen, dispersen desenes o centenars de submunicions. Aquestes, que a primera vista poden semblar simples llaunes de refrescs, són en realitat càrregues explosives que queden espargides per àmplies zones, en molts casos habitades per població civil. De fet, el 98% de les víctimes que produeixen aquests artefactes són civils. Per tant estem davant dun Tractat que, sense cap dubte, marcarà un avanç en la defensa i vigència del dret internacional humanitari


El Mossos detenen un home per robar peces arqueològiques del jaciment iber d'Ulldecona | Diari de Tarragona\nEl Mossos detenen un home per robar peces arqueològiques del jaciment iber d'Ulldecona\nEl detingut amb les seves excavacions rudimentàries va causar un greu perjudici a un jaciment de gran valor històric\n24 de Septiembre de 2017 - 10:55 hs\nEl detingut van passar a disposició judicial el dia 14 de setembre i el jutge va decretar la seva llibertat amb càrrecs. Foto.MOSSOS\nAgents de la Policia de la Generalitat Mossos d'Esquadra de la Divisió d'Investigació Criminal adscrits a la Unitat Central de Patrimoni Històric amb col·laboració d’Arqueòlegs del Departament de Cultura s’han encarregat de la investigació d’un seguit de danys i de l’espoli d’un jaciment arqueològic situat a Ulldecona. La investigació va finalitzar amb la detenció d’un home de 43 anys, de nacionalitat espanyola i veí d'Alcanar com a presumpte autor de quatre delictes contra el patrimoni històric i quatre de furt d'objectes de valor històric, cultural i científic.\nLa investigació es va iniciar a mitjans del mes de juliol d'enguany quan l'Ajuntament d'Ulldecona va denunciar als Mossos que algú hauria realitzat excavacions no autoritzades al jaciment iber de la població. Després de l'avís d'un veí, els tècnics municipals van observar que algú havia realitzat un forat d'un metre de profunditat i havia deixat diverses peces de ceràmica trencades. Al mes de setembre es van detectar noves excavacions a la zona arqueològica, motiu pel qual La Policia Local i els Mossos van establir un sistema de vigilància per identificar i detenir els autors dels espolis.\nEn data 13-09-2017 un testimoni va avisar de la presència de l’espoliador en el jaciment. Policia Local d’Ulldecona juntament amb Mossos d’Esquadra de l’ABP Montsià van realitzar un operatiu de recerca aconseguint realitzar la detenció dels sospitós mentre feia més forats i havia recollit fragments de ceràmica. Estava fent servir eines de cultiu, un detector de metalls, bosses per recollir el material que desenterrava i un detector de metalls.\nLa Unitat Central de Patrimoni Històric es va fer càrrec del detingut. Els investigadors van realitzar l'entrada i perquisició al domicili del detingut on van localitzar desenes de peces antigues que molt probablement procedien del jaciment. Per aquest motiu les peces van ser intervingudes per analitzar la seva procedència i importància arqueològica.\nEl detingut van passar a disposició judicial el dia 14 de setembre i el jutge va decretar la seva llibertat amb càrrecs.\nEl jaciment arqueològic d'Ulldecona, de gran valor històric, és de l'època ibera i estava molt ben conservat. Els saquejos que el detingut ha realitzat aquest estiu han malmès tant els estrats geològics com gran quantitat d'objectes de ceràmica que hi contenia, molts d'ells s'han fracturat com a conseqüència de l'excavació rudimentària.\nLes extraccions realitzades per persones inexpertes han descontextualitzat el conjunt de peces arqueològiques que encara es troben al jaciment. Aquest fet ha causat un greu perjudici a la comunitat científica que estudia aquests espais i permeten conèixer millor el nostre passat i l'evolució de les societats antigues.\nEls jaciments, per la seva importància històrica han de ser preservats i protegits per tothom. Així, davant de qualsevol violació d'aquests espais cal avisar els ajuntaments o les diferents policies per a evitar-ho i garantir la seva bona conservació.


ARCA: Son Mosson.\nARCA dugué a terme una de les campanyes més intenses, on el dur rival fou AENA que tenia la intenció d'esbucar la possessió de Son Mosson. El toponònim es documentava per primer cop al mapa del cardenal Despuig de 1784 i com a explotació agrària es documentava al 1817 com a propietat de Mariano Fuster (ARM, D-1525, f. 21v, 23).\nLes intencions d'esbucar Son Mosson per part d'AENA començaren a l'estiu de 2007, degut a que es trobaven a l'interior del recinte de l'aeroport de Son Sant Joan. El seu director, Nemesio Suárez fou qui impulsà aquesta acció, argumentant que eren un obstacle per a l'aviació.\nARCA inicià una campanya pública, de reunions i instàncies a diferents organismes com AENA, el Ministeri de Cultura, la delegació de Govern, el Govern de les Illes Balears, el Consell de Mallorca i l'Ajuntament de Palma, però cap d'aquestes administracions es pronuncià a favor de la seva conservació.\nLes argumentacions d'ARCA, a part de les històriques i culturals del bé en qüestió, anaven en demostrar que les cases de Son Mosson no eren un obstacle per a la navegació aèria. Varem poder presentar informació recollida en la carta de l’OACI (Organització d’Aviació Civil Internacional), on deia que no hi havia cap indici, que les cases de Son Mosson, figuressin com a obstacle per a l’aviació civil i per tant, en cap moment es posava en perill la seguretat dels avions i dels passatgers.\nARCA va intentar dilatar al màxim aquest procés per via administrativa i amb reunions amb els principals responsables en aquesta matèria, però malauradament no pogué ser i finalment AENA va esbucar les cases de la possessió de Son Mosson a l'abril de 2009.


El 15% dels pacients de càncer pateix algun tipus de tumor minoritari – IDIBELL\nEl 15% dels pacients de càncer pateix algun tipus de tumor minoritari\nAquest any la institució dedica la seva campanya anual de recaptació de fons a la investigació en càncer. Bona part del que es recapti anirà destinat a la lluita contra els càncers rars o minoritaris, que tan sols a Catalunya representen quasi el 14% dels casos, afectant a unes 5.000 persones.\nEl càncer colorectal, amb una incidència del 17%, i el càncer de mama, amb un 12% són els tipus de càncer més freqüents a Espanya; un país on aquesta malaltia és la primera causa de mortalitat en homes i la segona en dones.\nAmb aquesta altíssima afectació, el cert és que gran part dels fons dedicats a la investigació en càncer es destinen a accelerar la lluita contra aquests tumors d’alta incidència. Són unes noticies excel·lents si no fos perquè, en aquest context, existeixen diferents tipus de càncers rars o minoritaris que en la carrera pel finançament en investigació es veuen relegats a un segon pla.\n“La lluita contra els càncers minoritaris és difícil. L’any passat, només a Catalunya es van diagnosticar 36.500 nous casos de càncer, dels quals 5.000 són considerats rars. Cada un afecta a menys de l’1% de la població. Però sumats un a un poden arribar a representar el 15% del total de tumors” subratlla Gabriel Capellá, director de l’IDIBELL.\n“Quan la freqüència d’afectació és minoritària existeix menys pressió social i científica per finançar la investigació. És necessari seguir investigant per reduir el temps de diagnòstic i aconseguir cronificar i curar la malaltia en el major nombre de persones possible, incloses aquelles afectades per tumors de menor incidència”, conclou Capellá.\nAl gener l’IDIBELL va posar en marxa la campanya #josalvovides, en la que ciutadans, empreses i mitjans de comunicació son cridats a col·laborar mitjançant aportacions econòmiques, assistència als actes programats i difusió dels missatges i de les vies de col·laboració.\nWeb de donacions, un espot d’homenatge als donants anònims i un Sopar Benèfic contra el càncer\nLa campanya #josalvovides #yosalvovidas es va posar en marxa el passat mes de gener i rendeix homenatge als donants anònims, per agrair la col·laboració de la ciutadania per reunir recursos i ajudar a ampliar les alternatives terapèutiques i la qualitat de vida dels malalts de càncer a través de la investigació.\nEl missatge és clar, explica el Dr. Ramon Salazar, coordinador del programa Oncobell: “Actualment ja som un centre de referència en el tractament de tumors minoritaris i cada dia avancem més cap a l’aplicació de teràpies personalitzades. Quanta més inversió, més de pressa avançarem i més vides podrem salvar”, explica.\nL’acte principal de campanya es concreta en una Gala benèfica per a la investigació del càncer. L’esdeveniment que, entre altres personalitats, comptarà amb l’assistència d’Alba Vergés, Consellera de Salut de la Generalitat de Catalunya, Raül Blanco, Secretari General d’Indústria i PYME en el Ministeri d’Indústria, Comerç i Turisme, Albert Barberà, Director General de Recerca i Innovació en Salut a la Generalitat de Catalunya i Joan Elias, rector de la Universitat de Barcelona, se celebrarà el proper 27 de març a Gavà, Barcelona. El principal objectiu és impulsar projectes d’investigació per a la prevenció i el tractament de càncer a través de l’Oncobell, el programa d’investigació de l’IDIBELL centrat en teràpies experimentals i mecanismes moleculars en càncer.\nAixí mateix, les empreses i els mitjans de comunicació que desitgin col·laborar, poden posar-se en contacte amb els responsables de la campanya per telèfon (+34 93 260 72 82), per correu electrònic (salvemvides@idibell.cat) o a través del formulari disponible a la web de la campanya: www.josalvovides.cat.\nPatrocinen la campanya:\n← Del laboratori al mercat: l’Accelerator Meeting Point impulsa la innovació biomèdica a Bellvitge\nDescoberta una lesió epigenètica que canvia l’obtenció de l’energia del càncer →


Tret de sortida de la Riumuntada amb èxit amb una taula rodona sobre les causes i les conseqüències de la riuada | EFMR.cat\nInici Notícies Tret de sortida de la Riumuntada amb èxit amb una taula rodona...\nTret de sortida de la Riumuntada amb èxit amb una taula rodona sobre les causes i les conseqüències de la riuada\nUna taula rodona sobre les causes i les conseqüències de la riuada del 22 d’octubre al Francolí ha donat el tret de sortida amb èxit a la Riumuntada.\nAquest divendres a dos quarts de 7 del vespre al Museu de la Vida Rural han començat els actes amb 150 persones presents a la taula rodona. El primer acte de la Riumuntada ha estat aquesta taula rodona moderada per la periodista de TV3 Mireia Segú, que, a més a més, ha tingut com a ponents tres professionals en la matèria: el cap de meteorologia de TV3, Tomàs Molina; la física Assumpta Farran i el sotsinspector del cos de Bombers de la Generalitat, Jordi Castellví.\nEl meteoròleg de TV3, Tomàs Molina, ha parlat sobre les diferències de la riuada del 10 d’octubre de 1994 i la d’aquest octubre, tot plegat amb dades i gràfiques ha explicat perquè va créixer tant el cabal del riu amb tan poc temps i quines causes va fer a què aquest fet es produís.\nÀUDIO: Tomàs Molina parla sobre les dirències entre la riuada d’enguany i la de fa 25 anys.\nÀUDIO: Molina explica les conclusions que n’extreu.\nAssumpta Farran, espluguina de fora vila, vinculada en l’àmbit de l’energia i el medi ambient ha parlat sobre el paper que té el canvi climàtic o com hauria de ser la gestió mediambiental del territori per evitar aquests episodis.\nJordi Castellví, sotsinspector de la unitat tècnica del Grup d’Actuació Forestal (GRAF) i dóna suport estratègic i tàctic al cap d’intervenció, ha parlat del dispositiu al camp de Tarragona que es va duu a terme però també ha fet molta èmfasi a la gestió mediambiental que s’ha de fer als boscos del Sud de Catalunya.\nTots ells han analitzat els motius i els efectes d’una riuada que s’ha emportat vides i que ha canviat per complet el paisatge quotidià dels espluguins i de les espluguines i de la Conca de Barberà en definitiva. La taula rodona ha acabat amb un debat obert amb el públic assistent.\nA dos quarts de 9, en el mateix espai del museu, la cantautora vallenca Maria Jacobs ha posat el colofó a l’acte, amb una actuació acompanyada del guitarrista Jimmy Vidal, on ha presentat algunes de les noves cançons del seu nou disc.\nArticle anteriorUna vintena de damnificats de l’Espluga i Montblanc opten a les ajudes de l’Estat\nArticle següent300 persones assisteixen al concert solidari a Poblet amb la presència de Quim Torra i Teresa Cunillera


Jonathan Pérez Olivero - Viquipèdia, l'enciclopèdia lliure\n6 de juny de 1982 (1982-06-06) (37 anys)\nTinajo, Illes Canàries\n→ Universidad LP (cedit)\n→ Orientación Marítima (cedit)\n– Las Palmas At.\n2001–2002 →cessió a Universidad LP 33 (0)\n2003–2003 UD Las Palmas 15 (0)\n2004–2004 Reial Madrid CF 1 (0)\n2006–2007 Sociedad Deportiva Ponferradina 25 (0)\n2007–2008 Universidad LP 0 (0)\n2008– UD Lanzarote\n2008–2008 →cessió a Club Deportivo Orientación Marítima\nJonathan Pérez Olivero, més conegut com a Jotha (Tinajo, 6 de juny de 1982) és un futbolista canari, que ocupa la posició d'extrem.\nFormat al CD Tinajo, a la UD Lanzarote i a la UD Las Palmas, seria cedit la temporada 01/02 a l'altre equip gran canari, la Universidad de Las Palmas CF. De nou a Unión Deportiva, hi debuta amb els grocs a la Segona Divisió, la temporada 03/04.\nL'any següent és fitxat pel Reial Madrid, que l'hi incorpora al seu filial, el Castilla. La temporada 04/05 hi debuta a la màxima categoria amb els del Santiago Bernabéu. De nou al segon conjunt madridista, hi disputa la Segona Divisió.\nTambé militaria a la categoria d'argent amb la SD Ponferradina. A partir del 2007, retorna a les Canàries, jugant en equips com la Universidad, l'Orientación Marítima o el Lanzarote.\nObtingut de «https://ca.wikipedia.org/w/index.php?title=Jonathan_Pérez_Olivero&oldid=21278806»\nLa pàgina va ser modificada per darrera vegada el 6 juny 2019 a les 18:36.


Missatges per Cristina (Pàgina 1) — Fòrum del GOB\nOpcions de cerca (Pàgina 1 de 7)\nFòrum del GOB → Missatges per Cristina\nPàgines 1 2 3 … 7 Següent\nTemes per Cristina Cerca personalitzada\nTrobat als missatges: 1 a 25 de 152\n1 Resposta per Cristina 20-06-17 02:41:21\nRe: Mart al Pla de Cúber (1 respostes, escrites a ForumFauna)\nAnar al fòrum: ForumFauna Anar al tema: Mart al Pla de Cúber Anar al missatge 1\n2 Resposta per Cristina 27-02-15 08:20:32\nRe: Fotos Febrero. Bigyear 2015. (4 respostes, escrites a Big Year Mallorca)\nigual algú se'l va voler berenar.\nAnar al fòrum: Big Year Mallorca Anar al tema: Fotos Febrero. Bigyear 2015. Anar al missatge 2\n3 Resposta per Cristina 25-02-15 03:14:57\nEp, unes fotos realment xulíssimes!!:)\nLa foto del P.squatarola és en mà, no?\nAnar al fòrum: Big Year Mallorca Anar al tema: Fotos Febrero. Bigyear 2015. Anar al missatge 3\n4 Resposta per Cristina 25-02-15 02:52:30\nRe: Prenupcial 2015 (70 respostes, escrites a ForumAus)\nAnar al fòrum: ForumAus Anar al tema: Prenupcial 2015 Anar al missatge 4\n5 Resposta per Cristina 25-08-14 23:04:06\nRe: postnupcial 2014 (35 respostes, escrites a ForumAus)\nAnar al fòrum: ForumAus Anar al tema: postnupcial 2014 Anar al missatge 5\n6 Tema per Cristina 24-09-13 08:36:08\nTema: Guia d'aus perduda!Help! (0 respostes, escrites a ForumAus)\navui matí hem estat per Formentor i he perdut la guia d'aus (svensson, segona edició en anglès) prop del Far.\nCrec que enterra, prop de la carretera, una o dues corbes just abans d'arribar al far.\nIntentaré tornar-hi a passar però si algú es mou per allà i la troba agraïria moltíssim m'ho féssiu saber.\nA part d'això hem pogut gaudir de ple dels falcons marins. Fins i tot hem vist una escena de caça ben xula quan tres falcons han intentat vàries vegades, però sense èxit, agafar una coablanca just quan estava arribant a terra. També dos grups de dofins per la zona.\n7 Tema per Cristina 22-09-13 07:57:47\nTema: Concentració de milanes a Artà (0 respostes, escrites a ForumAus)\nAhir horabaixa devers les 18.15h poguérem contar unes 21 milanes ciclejant i posant-se a les roques i torre d'electricitat per la zona de sa Tudossa. Quan partíem es veien més rapinyaires acostant-se.\nAbans, durant la nostra ruta per es Coll des vent i sa Talaia Moreia, havíem pogut observar altres rapinyaires: un voltor negre, entre dues i tres milanes, una arpella cendrosa, un xoriguer i dues àguiles calçades. A més, dos corbs voltant continuament per la zona, algunes coablanques, coaroges i menjamosques negre.\nÉrem na Joana Cursach i jo.\n8 Tema per Cristina 11-08-13 12:07:29\nTema: Papallones arreu (1 respostes, escrites a ForumFauna)\nperò arreu de les zones més elevades de Mallorca.\nSobretot amb la floració tardana d'allà dalt una passa gust de veure la quantitat d'insectes que pul·lulen per la zona.\nAvui per l'embassament de Cúber ens hem centrat en les papallones (Cynthia cardui, Gonepteryx cleopatra, Colias crocea, Hipparchia fidea, Polyommatus icarus, Lycaena phlaeas, Maniola jurtina), però val la pena anar-hi a fer una volta, això sí ben preparats per la calor!\nCristina, Jose Luis, Sean i Luck.\nAnar al fòrum: ForumFauna Anar al missatge 8\n9 Resposta per Cristina 11-08-13 11:45:02\nRe: Postnupcial 2013 (78 respostes, escrites a ForumAus)\nAnar al fòrum: ForumAus Anar al tema: Postnupcial 2013 Anar al missatge 9\n10 Resposta per Cristina 08-08-13 12:16:20\nAnar al fòrum: ForumAus Anar al tema: Postnupcial 2013 Anar al missatge 10\n11 Resposta per Cristina 02-06-13 14:16:43\nRe: Migración prenupcial 2013 (161 respostes, escrites a ForumAus)\nAnar al fòrum: ForumAus Anar al tema: Migración prenupcial 2013 Anar al missatge 11\n12 Resposta per Cristina 02-06-13 14:01:08\nRe: Nova espècie per a les Baleares (5 respostes, escrites a ForumAus)\nAquest és més guapín que el C.bairii. Ja que apareixen coses rares que tenguin cara de simpàtics està molt bé .\nAnar al fòrum: ForumAus Anar al tema: Nova espècie per a les Baleares Anar al missatge 12\n13 Resposta per Cristina 02-06-13 13:55:07\nAnar al fòrum: ForumAus Anar al tema: Migración prenupcial 2013 Anar al missatge 13\n14 Resposta per Cristina 20-03-13 12:11:06\nSe m'oblidava, i 2 Calonecris diomedea guaitant a la boca de la badia amb l'entrada de les barques de bou.\nI perque no digueu que no és un missatge amb migració, en arribar a casa ens esperava un P.trochilus al jardí, je.\nAnar al fòrum: ForumAus Anar al tema: Migración prenupcial 2013 Anar al missatge 14\n15 Resposta per Cristina 20-03-13 12:06:44\navui horabaixa ja no hi hem estat a temps.\nMolta gent passejant pel port i ni rastre de l'hispanica.\nA canvi una Actitis hypoleucos, un Tringa ochropus i dues Larus audouinii com a destacats.\nAnar al fòrum: ForumAus Anar al tema: Migración prenupcial 2013 Anar al missatge 15\n16 Resposta per Cristina 05-12-12 13:21:04\nRe: PROU retallades als espais naturals (21 respostes, escrites a ForumAus)\nAnar al fòrum: ForumAus Anar al tema: PROU retallades als espais naturals Anar al missatge 16\n17 Resposta per Cristina 29-09-12 04:14:10\nRe: Migració postnupcial 2012 (90 respostes, escrites a ForumAus)\nAnar al fòrum: ForumAus Anar al tema: Migració postnupcial 2012 Anar al missatge 17\n18 Tema per Cristina 30-05-12 13:54:06\nTema: Visita a les caixes niu (0 respostes, escrites a ForumAus)\nnomés escriure quatre línies de la sortida del GOB per veure en directe el seguiment i maneig que es fa a les caixes niu del Camí de Correu (Esporles-Banyalbufar).\nVa ser una sortida molt interessant ja que vàrem veure gairebé tots els estadis de la reproducció del Ferrerico (P. major) i el Ferrerico blau (P.caeruleus).\nAl manco enguany al camí des Correu han anat un poc retrassats i encara hi havia femelles de les dues espècies covant. Poguerem veure pollets de P. major acabats de nèixer, però també 7 germans ja d'uns 8-10 dies.\nI els de ferrerico blau gairebé tots d'uns 5-6 dies. Així se poden apreciar molt bé les diferències entre edats i és sorprenent veure a la velocitat que creixen!\nTots els participants se portaren molt bé i feren mooooltes preguntes.\nA més també escoltàrem (i a vegades vérem) Pinsà (F. coelebs), Busqueret de capell (S. atricapilla), Busqueret capnegre (S. melanocephala), Passaforadí (T. troglodytes), Menjamosques (M. striata balearica) i Formiguer (J. torquilla) com a destacats.\nHe de donar les gràcies a tots els assistents per venir a la visita i per l'interés que vàren mostrar.\nI aquí van tres fotos. Si en teniu del grup penjau-les també!\nPollets de P. major acabats de nèixer. Foto:Diana Salinero\nTambé de P. major d'uns 3 dies. Foto:Pilar Morales\nP. caeruleus d'uns 5 dies. Foto:P. Morales. Avui aquests están més o manco com els de la foto de la caixa den Pep.\nAnar al fòrum: ForumAus Anar al missatge 18\n19 Resposta per Cristina 30-05-12 13:11:56\nRe: sorpresa a Na Burguesa (6 respostes, escrites a ForumAus)\nAnar al fòrum: ForumAus Anar al tema: sorpresa a Na Burguesa Anar al missatge 19\n20 Resposta per Cristina 21-05-12 02:06:57\nRe: Cabrera 2012 (5 respostes, escrites a ForumAus)\nEps si, perdonau,\nen Ramon Iglesias, que s'encarrega del Jardí Botànic de Cabrera, me va dir que n'havia vist un dia 17 prop del jardí, supòs deu ser el mateix.\nAnar al fòrum: ForumAus Anar al tema: Cabrera 2012 Anar al missatge 20\n21 Resposta per Cristina 21-05-12 01:59:56\nRe: Branta canadensis (5 respostes, escrites a ForumAus)\nefectivament és un exemplar escapat d'un hort de més amunt.\nL'estan intentant capturar però se veu que no hi ha manera.\nAnar al fòrum: ForumAus Anar al tema: Branta canadensis Anar al missatge 21\n22 Resposta per Cristina 16-05-12 13:38:34\ndilluns 14 de maig un Hippolais polyglotta cantant a les totes al Port de Sóller.\nCristina i J.L. Martínez\nAnar al fòrum: ForumAus Anar al tema: Migració prenupcial Anar al missatge 22\n23 Resposta per Cristina 16-05-12 13:36:49\namb un poc de retard però pos tres fotos d'alguns bitxins interessants.\nLa setmana de l'1 al 8 ha tengut altibaixos d'afluència d'ocells. Varem tenir dies bons de pas de Ficedula hypoleuca, Phoenicurus phoenicurus, Sylvia borin i S. communis, Phylloscopus trochilus, encara algun collybita i E. rubecula, M. striata de les dues subespècies. També alguns Lanius senator ssp senator i badius. Els darrers dies també pareixia que havien arribat mes Oenanthes. I pas constant de Merops apiaster.\nAquí una femella d'Oenanthe hispanica\nDetall de les potetes d'un Caprimulgus europaeus\nLa sorpresa del darrer dia, un mascle de Sylvia hortensis\nCristina Fiol i J. L. Martinez\nAnar al fòrum: ForumAus Anar al tema: Cabrera 2012 Anar al missatge 23\n24 Tema per Cristina 15-05-12 13:40:32\nTema: Pollets (0 respostes, escrites a ForumAus)\nconcretament pollets coa-curts de S. melanocephala.\nEls primers que veig enguany.\nEren tres junt amb es pares, a la marjada de baix de ca meva (Port de Sóller).\nDia 29 d'abril 4 polls de P. domesticus d'uns 8 dies a una caixa niu del P. N. de Mondragó. Encara que d'aquets ja en veuen d'esclafadets per les voreres dels pobles.\nI dia 12 de maig, també a les caixes niu de Mondragó 7 pollets de Parus major també d'uns 8 dies.\nAnar al fòrum: ForumAus Anar al missatge 24\n25 Resposta per Cristina 15-05-12 13:29:25\nRe: Cigüeñas (3 respostes, escrites a ForumAus)\nLo que n'hi ha una que té el plomatge ben brut no?\nA part se li veuen alguns límits de muda macos en vol.\nAnar al fòrum: ForumAus Anar al tema: Cigüeñas Anar al missatge 25


Fons personal David Rosenthal\n"Sou vosaltres que heu de mostrar el vostre interès perquè nosaltres, els estrangers que treballem amb la vostra cultura, puguem tenir els mitjans necessaris per a fer-la conèixer."\nDavid H. Rosenthal, "Els Estats Units, darrera conquesta de Tirant lo Blanc", Serra d'Or, 309 (juny 1985), p. 41.\nDavid Rosenthal ha estat un dels més eminents traductors del català a l'anglès. Poeta, assagista, crític musical, Rosenthal va arribar a Barcelona per primer cop a la primeria dels anys 70 i en quedà fascinat per la llengua i la literatura. Després hi tornaria sovint i hi residiria llargues temporades. Les seves lectures apassionades i el contacte directe amb molts escriptors catalans, van fer que Rosenthal conegués de primera mà alguns dels poetes i narradors més importants del segle XX. Va traduir obres de Rodoreda, Perucho, Joan Sales, Estellés, Foix, i poemes de molts autors aplegats en diverses antologies.\nL'interès d'aquest material -provinent d'una època anterior a l'ús generalitzat dels ordinadors- és que proporciona diversos estadis d'elaboració d'algunes de les traduccions que Rosenthal va dur a terme: notes manuscrites sobre els autors i els llibres, primers esborranys manuscrits de la traducció, versions mecanografiades, còpies mecanografiades, còpies mecanografiades corregides, galerades i galerades corregides. Això permet seguir amb un detall poc habitual el procés de redacció i de publicació d'aquests textos. Aquest material no sol guardar-se i és extremament difícil trobar-ne mostres tan importants com aquestes.


La Fiscalia es resisteix a donar al jutge l'informe contra la querella del 9-N - Regió7 :: El Diari de la Catalunya Central\nLa Fiscalia es resisteix a donar al jutge l'informe contra la querella del 9-N\nEl TSJC ajorna quatre dies la declaració de l'exconseller Francesc Homs pel seu paper en la consulta\nLa fiscalia ha rebutjat lliurar al jutge del Tribunal Superior de Justícia de Catalunya (TSJC) que investiga la querella del 9-N l'informe de la cúpula dels fiscals catalans que el novembre del 2014 es van oposar a presentar una querella contra Artur Mas per la consulta.\nSegons han informat a Efe fonts jurídiques, els fiscals que porten el cas del 9-N han presentat un recurs contra l'acte en el qual el jutge instructor, Joan Manel Abril, els emplaçava a lliurar l'informe de la junta de fiscals de la Fiscalia Superior contrari a la querella amb la finalitat d'incorporar-lo a la causa.\nL'informe, que el jutge ha requerit a petició de la defensa de l'expresident català Artur Mas, va ser aprovat el 17 de novembre del 2014 per acord unànime de la junta de fiscals del TSJC, convocada a instàncies de diversos membres de la institució reticents a la querella, però no va impedir que la Fiscalia General de l'Estat acabés imposant la presentació d'aquests dies després.\nA l'acte recorregut, el magistrat Joan Manel Abril demana a la Fiscalia que aporti còpia de l'informe de la seva pròpia junta -i ordena incorporar a la causa les diligències dels jutges que el mateix 9-N van rebutjar retirar les urnes de votació-, en considerar que aquestes proves documentals són "pertinents i útils per al fi que perse-gueix" la seva investigació.\nPer la seva banda, els fiscals Francisco Bañeres -tinent fiscal del TSJC- i l'Anticorrupció Emilio Sánchez Ulled argumenten en el seu recurs que l'informe de la junta no té cap valor probatori per dirimir el que s'investiga a la causa, si el Govern català va incórrer en un delicte de desobediència en tirar endavant la consulta una vegada suspesa pel Tribunal Constitucional (TC).\nA l'informe de la junta, els fiscals del TSJC van examinar la jurisprudència del Suprem en el delicte de desobediència i van concloure que no existien fonaments jurídics per imputar els membres del Govern català per mantenir la consulta una vegada va ser suspesa pel Tribunal Constitucional (TC).\nD'altra banda, el TSJC ha ajornat al pròxim dilluns dia 7 la declaració del diputat de Democràcia i Llibertat (DiL) al Congrés i exconseller de Presidència Francesc Homs en la causa oberta per la consulta del 9-N, a petició del parlamentari. Homs estava citat a declarar demà davant el TSJC però el diputat de DiL havia demanat ajornar la la compareixença, que coincidia amb la segona jornada de debat i votació al Congrés per a la investidura de Pedro Sánchez.


Pares - Ja no ho volem tot - Música Global Discogràfica\nHome Shop Pares – Ja no ho volem tot\nquantitat de Pares - Ja no ho volem tot\nPares, la banda de Vilanova i la Geltrú, que va ser revelació en el concurs Sona 9 de 2015, on van sorprendre a propis i estranys amb un directe exquisit basat en algunes de les cançons que van acabar formant part del seu disc debut ´De sota els pins´ (2016), presenta nou treball: ´Ja no ho volem tot´ (Música Global, 2019).\nEl grup liderat per David Espinola, i format per músics de gran experiència com Suite Momo, Los Rotos o The Bongo Experience, ens presenta ´Ja no ho volem tot´, el seu segon disc, amb el qual fan un gir de guió respecte al que va ser el seu primer àlbum, virant cap al pop rock èpic, i que compta amb un precís treball en les veus que aconsegueix elevar el grup cap a noves cotes sonores.\n´Ja no ho volem tot´ convida a reflexionar sobre les contradiccions de la condició humana en la seva etapa de maduresa, ens emplaça a les lluites individuals i col·lectives, on per sobre de l’objectiu a assolir hem d’observar allò que un està disposat a perdre per aconseguir-ho.\nLa presència de la temàtica social i el compromís de Pares amb diferents causes es pot apreciar en cançons com “Groc Esperança” o “Sou uns fills de la gran PUTA”, avançament d´aquest nou disc, que va servir per donar suport al treball de rescat de l’ONG Proactiva Open Arms a la Mediterrània.\nEl disc ha estat enregistrat a Sputnik Recording Studio amb la producció de Pares i Arturo Torres com a enginyer de so, passant també pel mateix estudi de la banda a Vilanova i la Geltrú, i comptant amb la col·laboració d´ Ofèlia Carbonell al violoncel a les cançons “El llit entre cues” i “Ara ho volem tot”, dues peces que ajuden a entendre els diversos matisos que alimenten l’univers compositiu de la banda.\nEl disseny gràfic ha anat a càrrec de Mariona Ríos, amb una imatge que juga amb la silueta d’un pare i un fill assenyalant al mar, i que pretén unir els diversos conceptes i textures a què ens evoquen la sonoritat i les lletres del disc.\nBenvinguts a l’univers de Pares, una banda única al panorama, que promet sorprendre tant en el què com en el com.


La contaminació accelera el procés de l’ateroesclerosi - Notícies - IMIM Institut Hospital del Mar d'Investigacions Mèdiques\nLa contaminació accelera el procés de l’ateroesclerosi\nPer primera vegada, s'ha demostrat científicament que la contaminació atmosfèrica accelera el procés de l'aterosclerosi a més del doble de la seva evolució mitjana i, per tant, augmenta la possibilitat de patir un infart o un accident cerebrovascular. Així ho han demostrat investigadors del Centre de Recerca en Epidemiologia Ambiental (CREAL) de Barcelona, juntament amb investigadors de Suïssa i de la Universitat del Sud de Califòrnia en l'estudi "Contaminació atmosfèrica i Evolució de la Arteriosclerosi a Adults", que acaba de publicar la revista PLoS ONE.\nL'estudi conclou que l'evolució anual de la paret de l'artèria d'aquells que viuen a uns 100 metres d'una autopista o carretera amb trànsit elevat pateixen una acceleració del creixement de la placa de les seves artèries de 5,5 micròmetres per any o més del doble de la mitjana del seu creixement anual.\nSegons Xavier Basagaña, investigador del CREAL i coautor d’aquest estudi, "aquests resultats són molt importants tenint en compte la rellevància de l'aterosclerosi en els països occidentals". I és que les malalties cardiovasculars són la primera causa de mort en els països desenvolupats, per sobre fins i tot del càncer. Per exemple, cada setmana 30 catalans moren per culpa d'alguna patologia del cor.\nFins ara els estudis científics havien constatat que la contaminació de l'aire podia desencadenar atacs de cor, entre d'altres problemes de salut. Aquest estudi mostra per primera vegada que aquesta contaminació pot causar canvis tan complexos en les artèries com l'aterosclerosi, una afecció en la qual es diposita material gras al llarg de les parets de les artèries que pot desencadenar en un infart o un accident cerebrovascular. Aquest procés ja s'havia observat en animals anteriorment.\nMés afectació de les persones amb colesterol\nL'efecte de la contaminació en l'aterosclerosi es va observar superior en els pacients que rebien tractament per reduir el colesterol i en aquells de nivell socioeconòmic baix. Els seus possibles causes són, en el primer cas, perquè ja compten amb un risc més alt i en el segon per la combinació d'altres exposicions a la contaminació, la dieta pobre i l'estrès a les quals estan exposats.\nD'altra banda, alguns dels participants van rebre durant l'estudi algun tractament de vitamina B, E o estrògens. Les persones que prenien aquests tractaments van resultar "més vulnerables als efectes de la pol·lució". Tot i així, les complexes interaccions que poden existir entre els efectes de fàrmacs, exposició a contaminació i altres característiques individuals "han de ser explorades amb molt més detall en futurs estudis", afirma Xavier Basagaña.\nBarcelona, pitjor que Los Ángeles\nEn aquest estudi han participat unes 1.500 persones de Los Ángeles, Califòrnia, i se'ls ha mesurat la progressió de l'aterosclerosi cada sis mesos durant tres anys. Cal tenir en compte que Barcelona té uns nivells de contaminació molt per sobre de la recomanació de l'Organització Mundial de la Salut (OMS) i que, en aquest cas, compta amb nivells de contaminació més alts que la majoria de zones de Los Ángeles . A més, segons Basagaña, "a la ciutat comtal hi ha un parc automobilístic de motor dièsel molt més elevat que a Los Ángeles on gairebé tots els vehicles privats són de gasolina i la contaminació dels vehicles dièsel pot ser més perjudicial per a la salut”.\nDe fet, l'OMS recomana que els nivells de partícules en suspensió (produïdes bàsicament pel trànsit) siguin de 40 micrograms per metre cúbic i Barcelona té entre 45 i 50 micrograms per metre cúbic i Los Ángeles compta amb 25-30 micrograms per metre cúbic .\nActualment el CREAL i l'Institut Municipal d'Investigació Mèdica (IMIM-Hospital del Mar) estan duent a terme un estudi similar a Girona anomenat REGICOR-AIR. Es calcula que els primers resultats es tindran dins d’un o dos anys i donaran una idea dels efectes de la contaminació a l’Estat espanyol encara que “Girona té uns nivells de contaminació menors que ciutats com Barcelona o Madrid”, assenyala Basagaña.


El projecte Somriu a la vida celebra demà una jornada solidària - Regió7 :: El Diari de la Catalunya Central\nEl projecte Somriu a la vida celebra demà una jornada solidària\nredacciósolsona 30.09.2016 | 00:00\nSomriu a a vida, el projecte solsoní de l'Associació Espanyola contra el Càncer, ha preparat per a demà una nova jornada lúdica per recaptar fons per a la lluita contra el càncer. Concretament, els diners recollits en aquesta activitat seran destinats a la investigació del càncer del sistema nerviós central.\nLa programació de la festa de tardor de Somriu a la vida, comencen aquest vespre amb un concert de Quicu Lloms al Casal i l'import de l'entrada, que és voluntari, s'afegirà a la recaptació. Demà la festa començarà a la plaça del Bisbe amb Pessic de Circ i a la plaça Major amb Jaume Barri i Kary-Mag. A 2/4 d'1 es traslladarà a la plaça del Camp, on hi haurà ball en línia, el dinar de germanor i, a partir de les 4 de la tarda, la Holi Party amb música del DJ Jordi Vega. Els tiquets per al dinar i els paquets amb la pols per a la Holi es poden adquirir a la creperia Món Crep.


Estimo un home casat que estima tres dones per igual. Com puc deixar d’estimar-lo? - Les Meves Preguntes I Respostes | Setembre 2021\nFa dos anys, Cupido va xocar i em vaig quedar amb un home casat. Tot i saber que estava casat, no vaig poder controlar els meus sentiments per ell. Va respondre i va confessar el seu amor per mi, però també va dir que també estima la seva dona i que no pot destruir la seva família. Les coses es van tornar agudes quan, després de sis mesos, vaig saber que ell dona suport a un dels seus amics de la infància que va perdre el seu marit quan només tenia 30 anys. També és el seu primer amor. Quan la va trobar, es trobava en un estat mental molt dolent i ell li va donar tot el seu suport mental, emocional i físic. La seva dona és conscient d’aquest amic, però no de la seva relació.\nEl meu principal problema és que malgrat conèixer els fets, tampoc sóc capaç de sortir d’aquesta relació ni sóc capaç de romandre feliçment. En aquest moment he perdut el nombre de vegades que he parlat amb ell, però al cap d’uns quants dies no podrem quedar-nos fora i acabarem apropant-nos de nou. Va dir repetidament que no es pot permetre perdre’m.\nDiu que no pot deixar la seva dona ja que s’ha mantingut amb ell en tots els alts i baixos durant els darrers 16 anys. Nad no pot deixar la seva amiga perquè ella es tornarà a descompondre. I no em pot deixar perquè m'estima.\nPerò d’alguna manera no sóc capaç d’acceptar això. Com ens pot estimar tres persones alhora? Pot, si us plau, ajudar-me a resoldre això?\nBé, és una situació complicada. Però suposo que quan es va prendre la decisió conscient de tenir una relació amb un home casat, ens vam inscriure a molta trampa, no? Aquest tipus de relació complicada sempre arriba amb algunes voltes complicades, però de vegades pot valdre la pena. Ho entenc completament i aquí no hi ha cap judici. L’amor es troba al més estrany dels llocs.\nAl mateix temps, també puc entendre com la seva afirmació d’estimar tres dones simultàniament pot ser difícil de digerir. És! Tot i que té raons vàlides per als tres, tot i així, un noi ha de tenir els seus límits oi? Tot i que no tinc molta informació sobre ell, a mi em sembla com un tipus que 1. És difícil dir 'no', a la gent de la seva vida i a la temptació i 2. Vol empènyer la seva sort fins a ell pot assegurar-se que té tot el que vol.\n'Sortiu i coneixeu més gent, hi ha molt més a la vida' Font de la imatge\nPenseu-hi: què consisteix en evitar que inclogui un quart a la seva vida quan arribi el moment? Estic bastant segur que creu que no pot viure sense tots vosaltres; però què passa amb TU? Sí, l'estimes i el pensament de sortir pot ser molt espantós. Però el que necessito que us pregunteu és, prefereixes ser prioritari a la vida d'algú o un segon o tercer violeta per a algú que mai podreu tenir?\nAquí l’important que cal considerar: encara més important que l’amor, és el que vol que sigui el vostre valor propi. No et demano que abandonis la relació de seguida, sinó que intentes treure el botó de 'mantenir' de la teva vida amb ell i explorar-ne la vida. Sortir, conèixer gent nova, desfer-se. Potser això us ajudarà a obrir els horitzons i us adonareu que pot haver-hi molt més. Tot el millor!


JAZZ I FOTOGRAFIA DE PRIMERA MÀ: GONZALO DEL VAL TRIO (Auditori Vinseum, Vilafranca del Penedès, 11-4-2015)\nÉs just el que esperes. Acompassadament, sense esforç, tot va passant... i, de sobte, ets dins la música. Tan senzill i tan màgic és aquest trio de Gonzalo Del Val. Un grup que tres anys enrere presentava Three Generations i que ha tornat a Vilafranca, amb el seu segon disc en projecte. Tres músics de tres generacions que, si no s’haguessin trobat, algú els hauria d’haver forçat a fer-ho.\nL'Auditori de Vinseum els obria les portes en un dels concerts estrella de la primavera del Jazz Club. L’objectiu era estrenar algunes peces del nou treball, i després deixar-se anar en funció del resultat. I el resultat va ser poc menys que immillorable, amb una connexió immediata amb l’audiència. La il·lusió musical que ens tenia captivats, no era casual. La participació de Marco Mezquida al piano i de David Mengual al contrabaix, no és un assumpte secundari en aquest grup. Com els mateixos components comentaven, no són els 6 anys de vida del trio, una durada força inusual en el món del Jazz, sinó el nivell quasi neuronal que els agermana davant la música. Com a prova d’aquesta cohesió, la primera peça del concert. Una composició recent de Marco Mezquida que el mateix pianista havia posat davant dels seus companys aquella mateixa tarda. Una balada exquisida, en rigorosa estrena, que van quadrar amb molta categoria. Des de la primera nota, la sala va respirar una tensa i admirada escolta. La compenetració quasi sobrenatural dels tres intèrprets els permet transitar, amb una dolçor extrema, des del pianíssim més silenciós fins a la intensitat provocadora. Una intensitat que allibera tensions però que es viu sense esquinçaments ni violències. Una facultat col·lectiva que només la trobem en els millors.\nEls quasi 90 minuts de concert es van viure bressolats en un vaivé entre els standards del cançoner i els arranjaments de Gonzalo Del Val. Una dansa plaent i atractiva que va passar per Gershwin, Monk o Jobim, intercalats amb peces ultra-emocionals com Balada para un amigo, en homenatge al pianista navarrès Mauro Urriza, desaparegut l’estiu passat, o Malena, un tango ja present en el disc Three Generations.\nMusicalment, el que aquest grup proposa és una improvisació allunyada (però deutora) del bop, amb un ull posat en la tímbrica clàssica i l’altre, mirant de ben a prop els colors del pop-folk llatí i mediterrani. Un segell gens insòlit que, en aquestes mans, produeix un resultat únic.\nEtiquetes de comentaris: Concerts, David Mengual, El 3 de Vuit, Gonzalo del Val, Gonzalo Del Val Trio, Jazz Club Vilafranca, Marco Mezquida, Vinseum


Política de cookies - De Cap A Banyoles\nAquest lloc web utilitza cookies i/o tecnologies similars que emmagatzemen i recuperen informació quan navegues. En general, aquestes tecnologies poden servir per a finalitats molt diverses, com, per exemple, reconèixer-te com a usuari, obtenir informació sobre els teus hàbits de navegació, o personalitzar la forma en què es mostra el contingut. Els usos concrets que fem d’aquestes tecnologies es descriuen a continuació.\nD’anàlisi: són aquelles que, tractades per nosaltres o per tercers, ens permeten quantificar el nombre d’usuaris i així realitzar el mesurament i anàlisi estadística de la utilització que fan els usuaris del servei ofert. Per a això s’analitza la seva navegació en la nostra pàgina web amb la finalitat de millorar l’oferta de productes o serveis que li oferim.\nRecull informació sobre la navegació dels usuaris pel lloc web amb la finalitat de conèixer l’origen de les visites i altres dades similars a nivell estadístic\nPot informar-se de les transferències a tercers països que, en el seu cas, realitzin els tercers identificats en aquesta política de cookies en les seves corresponents polítiques (veure els enllaços facilitats en l’apartat “Més informació” de la taula anterior).\nA continuació, té disponibles els enllaços amb la informació per a gestionar les cookies dels navegadors més utilitzats:\n• Altres navegadors: consulti la documentació del navegador que tingui instal·lat.\nDe Cap a Banyoles 2022\nDesenvolupament i disseny per Creative corner


Casa Vacanze Noemi Riposto Itàlia - Ofertes d'hotels amb els MILLORS DESCOMPTES EN LÍNIA\nStrada Provinciale 224, 44, Riposto, Riposto, Itàlia, 95018 - Veure al mapa\nMés informació sobre Casa Vacanze Noemi\nPer als viatgers què vulguin captar les imatges i els sons de Riposto, Casa Vacanze Noemi és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nCasa Vacanze Noemi també ofereix moltes instal.lacions per enriquir la seva estada a Riposto. Per a la comoditat i comfort dels seus clients, l'hotel ofereix Wi-Fi gratuït en totes les habitacions, aparcament de cotxes, transport hotel/aeroport, instal.lacions de barbacoa, servei de bugaderia.\nTotes les instal.lacions per als clients, ofereixen comoditats destinades a assegurar tot el comfort possible. L'hotel compta amb una llista completa de comoditats, com jardí. Gaudeixi d'incomparable serveis i d'una localització de prestigi a Casa Vacanze Noemi.\nTots els tipus de viatgers (10) Viatgers en solitari (1) Famílies amb infants petits (3) Grups (6)


Dijous d'Imprescindibles: celebrem el centenari d'Intolerancia de D.W. Griffith - Cines Verdi Barcelona\npublicado 07-09-2016 en Cinema clàssic, Esdeveniments, Esdeveniments socis, Notícies Verdi, Promocions, Sessió especial\nCoincidint amb el centenari de la seva estrena, els dies 8, 15 i 22 de setembre a les 20:15h oferim tres sessions especials en el nostre “Dijous d’Imprescindibles” del clàssic de D.W. Griffith Intolerància.\nFita del cinema mut escrita i dirigida pel cineasta D.W. Griffith (“El naixement d’una nació”). De pressupost i recursos desmesurats per l’època, encara avui segueix sorprenent per la seva espectacularitat i èpica. L’aportació d’aquesta pel·lícula a la tècnica cinematogràfica és indiscutible.\nQuatre històries, cada vegada més interrelacionades, il·lustren la inhumanitat amb què l’home ha tractat als seus semblants al llarg de la història: una parella contemporània lluita contra la pena de mort a la forca; la passió i crucifixió de Crist; la caiguda de Babilònia; i la matança dels hugonots al dia de Sant Bartomeu per part dels catòlics.\n“Un títol inqüestionable dins la història del cinema que ha mantingut la seva força al llarg del temps” Fotogramas.\nPròximes sessions d’Intolerancia els dies 15 i 22 de setembre a les 20:15h.


18/06/2018 Actualitat, Idees 0 comentaris\nAra que ens trobem celebrant el mig segle del conegut com a “Maig del 68 francès” i s’acosta la diada de l’orgull LGTBI, voldria remembrar el naixement a València d’un col·lectiu de persones preocupades per la injusta discriminació a què era sotmesa la seua orientació sexual, amb la finalitat d’unir esforços, lluites fins aleshores massa disperses, per tal de denunciar l’estigmatització i minorització legal i social que patia –i encara pateix– el fet homosexual, i aconseguir la igualtat formal i real de totes les persones independentment del seu sexe, gènere o orientació sexual; així com altres drets que se’n deriven, com el de la lliure expressió de les identitats sexuals alternatives a la majoritària heterosexual –imposada com a única normal per la societat heteropatriarcal–, el rebre una educació oberta i respectuosa amb la diversitat sexual –que combata la LGTBIfòbia–, el matrimoni igualitari o la lliure elecció de sexe en el cas de les persones transgènere.\nAquell maig francès que ha omplit rius de tinta i que a hores d’ara sembla tan enyorat per la gent “progre” va portar-nos sobretot una revolta de les idees, un abandó del vell règim conservador, el de la doble moral, per portar-ne un altre de més liberal, principalment en la cultura, en els costums; destacant l’obertura a l’expressió artística (moda, cançons, cinema, pòsters, grafits…) i a la qüestió sexual (feminisme…). Tanmateix, els canvis més profunds que molts dels estudiants revoltats defensaven (l’anticapitalisme) van quedar anorreats per la doble pinça de la repressió, per una banda, i l’assimilació pel sistema (obrint noves oportunitats de negoci), per l’altra; esdevenint un simple “postureig”: un garbuix de comportaments, actituds o modes superficials i narcisistes que no portaven enlloc i que encara perdura, ben aclaparadorament a les xarxes socials virtuals. En aquest sentit, resulta ben significatiu observar com actualment una bona part dels líders d’aquell moviment de masses s’han venut al capitalisme i el defensen sense vergonya. Insistesc, aquell maig francès que va suposar l’inici d’uns canvis formals ben cridaners, que sens dubte ens han fet avançar en un sentit, el de les llibertats formals (que benvingudes siguen); també ens han portat (si més no indirectament) un capitalisme desfermat i pocavergonya, el neoliberalisme accelerat i globalitzat que està amenaçant de mort la major part de les vides del planeta (això passa, perquè els canvis permesos pel Poder han potenciat l’individualisme a la societat).\nA remolc d’aquell mític maig, al del 1986 naixia a València, entre el ressentiment i l’esperança, entre la soledat i la solidaritat, entre el somriure i la revolta, el Col·lectiu Lambda. Fou la idea d’un metge gai que va engrescar (mitjançant l’anunci en una cartellera) una desena de companys, els quals en un pis particular de la ciutat van decidir engegar el projecte i llançar-lo a la societat valenciana, publicant un primer manifest amb el títol “Maig del 68 invertit”, fent un joc de mots amb la inversió sexual i la de les dues darreres xifres d’aquell any. Fou arran de la presentació pública del Lambda el 24 d’octubre d’aquell 1986, als locals de l’antiga llibreria Llavors, al carrer de l’Erudit Orellana de València, quan van començar les seues activitats socials, obertes a tota la gent que volgués acudir, com els anomenats “Dissabtes del Lambda”, xerrades temàtiques quinzenals sobre qüestions d’alliberament sexual, en la sala d’actes de la mateixa llibreria amiga.\nEl creixement del Lambda fou lent i no va poder tenir seu pròpia fins a sis anys després. Mentrestant, per desenvolupar les seues activitats va haver d’emprar diversos locals comercials, com la llibreria esmentada, “pubs” d’ambient gai i/ o lèsbic, com el “Chaplin”, la sala “Covarrubias” o el cafè “Bohemios”, o institucions com la Societat de Sexologia del País Valencià. Aquestes cites afavorien la formació i informació entre els membres de la comunitat LGTBI, a més de ser un lloc de trobada, una oportunitat d’establir noves coneixences i crear grups d’afinitat, gràcies també als concorreguts sopars que seguien les xerrades.\nEn desembre d’aquell mateix 1986, el Lambda llançava el número 0 d’una revista, que es va anomenar “Papers Gais”, hereva de les que abans publicara el mític Moviment d’Alliberament Gai del País Valencià. Es tractava d’uns cinc folis doblats i cosits per la meitat amb una qualitat d’impressió més que modesta. Hi escrivien els membres voluntaris de la “Comissió de la revista” i era distribuïda de franc pels locals d’ambient gai i lèsbic de la ciutat. Tenia una periodicitat variable (mensual, bimensual, trimestral) i a poc a poc es va poder millorar en gruix, dimensions, qualitat del paper i d’impressió, passant a anomenar-se “Paper Gai”, el qual, després d’un breu parèntesi en què es publicava un full gran doblat per la meitat anomenat “El full Gai” i més endavant “El full Lambda”, tingué una segona època, la més brillant quant a qualitat del producte. Havien passat més de 10 anys des d’aquell humil número 0, que al seu editorial deia:\n“Amb satisfacció presentem aquest nº ‘0’ de ‘Papers Gais’, una revista nostra. L’única a València realment lliure i nostra. El millor és que és el resultat d’un gran esforç i el començament d’una nova etapa.\nL’esforç de començar, fer-nos amics i forjar junts il·lusions de llibertat. Il·lusions que ja són realitat: ha estat possible trobar-nos, constituir-nos en societat legal, organitzar actes públics, comptar amb professionals. Ha estat possible anar de porta en porta gai amb cartells que en el fons deien: et necessitem, volem la teua amistat.\nLa nova etapa ets tu. El Col·lectiu i les seves coses som tots. Encara no tenim una llar que puguem anomenar nostra: necessitem un local, necessitem moltes coses, però l’important ets tu i les teues ganes de viure.\nEls vents bufen favorables, perquè comencen a bufar en contra dels colps de cua reaccionaris dels poders de sempre: des de la Casa Blanca fins a Sant Pere. Però enmig hi som nosaltres, per a respondre-hi i reafirmar-nos. Però aquesta és una obligació que tenim també en els temps de silenci. No fer res és deixar-nos arraconar en un gueto, és deixar-nos etiquetar com a causa de gairebé tots els seus mals, com la Sida.\nA València no hi havia res. Ningú no tenia ganes de res. però ací estem gais i alegres. Perquè tot i que “ells” seguesquen cridant que són el centre immòbil de l’univers, sempre serem nosaltres per a dir-los que tan sols en són una petita part i que com Galileu cridarem amb orgull que la vida real es belluga, malgrat tot.”\nFou en un altre maig, però del 1992, quan Lambda finalment va tenir seu pròpia, un local llogat al carrer Sornells, al barri de Russafa de València, una de les set seus que ha anat tenint fins ara. I la història del Lambda continua (https://lambdavalencia.org/som/historia/) amb bon vent i la mateixa il·lusió i ganes de treballar que quan va començar, D’això fa trenta-dos anys. Per molts anys!\n[Des d’ací vull fer un reconeixement especial a Gonçal, primer coordinador del Lambda i autor de l’editorial del número 0, i a José Aurelio, autor del primer logo del col·lectiu, que he posat a la capçalera.]


Descontrol Uncategorized archivos - Descontrol\nNom i Cognoms o Nom Associació/Editorial/Col·lectiu\nNIF (si necessites factura)\nAmplada (en mm)\nAlçada (en mm)\n1 cara COLOR 1 cara BLANC/NEGRE 2 cares COLOR 2 cares BLANC/NEGRE 1 cara COLOR i 1 cara BLANC i Negre\nSelect An OptionCartolina Mate CORAL WHITE 300grCartolina Satinada NOVATECH 300grCartolina Texturada TWILL Ivory 240gr\nEl paper de la portada determina l'acabat. Per una portada standard escolleix CORAL WHITE. Per una portada més flexible, tipus llibre de butxaca el NOVATECH. I per un llibre de especial el TWILL (va sense laminar i és més car)\nMATE BRILLO SOFT TOUCH NO\nSI (-60 mm) SI (+60 mm) NO\nNúmero Pàgines BLANC/NEGRE\nSelect An OptionCORAL BOOK IVORY 80grCORAL BOOK IVORY 90grSOPORSET BLANC 80grDNS MAT BLANC 100grDNS MAT BLANC 120grDNS MAT BLANC 160grDNS MAT BLANC 200grDIGIFINESS SATINAT BLANC 130grDIGIFINESS SATINAT BLANC 170grALTRE\nEl paper de l'interior determina el gruix del llibre. Recomanem papers de 90gr per a menys de 200 pàgines i paper de 80gr per a llibres amb més de 200 pàgines.\nNúmero Pàgines COLOR\nSi imprimeixes pàgines a color amb fotos o ilustracions pots posar paper satinat DIGIFINESS per a un acabat amb tacte sedós i mat. També pots decidir imprimir aquestes pàgines amb el mateix paper que la resta del llibre.\nFull de Guardapick one!\nNO NEGRE VERMELL BLANC MATEIX PAPER INTERIOR ALTRE PAPER\nEnvia'ns els arxius en PDF, una pàgina per full, perfil de color CMYK o Escala de Grisos, 3mm de sagnat per costat, marques de tall que no trepitgin la imatge. Et repondrem el més aviat possible. Si els arxius pesen més de 20mb envia'ns-ho per WeTransfer.com\nFitxer Cos Interiorupload\nMarca la casella si vols rebre el butlletí descontrolat amb les últimes novetats de Descontrol Editorial & Impremta (no som uns pesats, ho prometem!)\nSI, vull rebre el butlletí descontrolat